Despues di un evento emocionante, Aruba Bank N.V. ta orguyoso pa anuncia su exitoso participacion den e careda "Ronde van Aruba" siman pasa, April 12. Esaki ta marca e di seis aña consecutivo di nos participacion den e evento deportivo grandi aki.
Nos ekipo a sobresali riba e ruta, Patty liderando riba Ruta 1 y 5, Roxy dominando riba Ruta 2 y 6, Diego riba Ruta 3 y 7, y Ada riba Ruta 4 y 8. Nan dedicacion ta berdaderamente uno di admira.
Aruba Bank ta orguyoso di a patrocina e ekipo dinamico aki y di a forma parti di nan exito.
Pabien na tur e participantenan di "Ronde van Aruba" pa nan participacion, como tambe na e organisadornan, pa haci e evento aki un experiencia memorabel.